கேள்வி: கோயம்புத்தூர் புறவழிச்சாலை - மேற்கு புறவழிச்சாலை பற்றி நீங்கள் என்ன அறிந்துள்ளீர்கள்?
பதில்: 2010ஆம் ஆண்டு மாநில நிதி அறிக்கையில் கோவையின் மேற்குப் பகுதிகளின் வழியே ஓர் மேற்கு சுற்றுச்சாலையை 284 கோடி திட்டச்செலவில் 26கி.மீ தொலைவிற்கு அமைக்க அறிவிக்கப்பட்டுள்ளது. திட்டமிடப்பட்டுள்ள சாலை கோவைப்புதூரில் பாலக்காடு சாலையிருந்து பேரூர் சாலை, மருதமலைச் சாலை, தடாகம் சாலை வழியாக மேட்டுப்பாளையம் சாலையை இணைக்கும். 2011இல் தமிழக அரசு குனியமுத்தூர் முதல் துடியலூர் வரை நீளமுள்ள ''மேற்கு புறவழிச்சாலை'' அமைக்கவிருப்பதாக அறிவித்துள்ளது. இந்தச் சாலை பாலக்காட்டிலிருந்து மதுக்கரை வரும் போக்குவரத்து மருதமலை, தடாகம், துடியலூர் மற்றும் ஆனைகட்டி செல்ல ஏதுவாயிருக்கும். திட்டமிடப்பட்டுள்ள சாலை அகலத்தில் இரு ஓரங்களும் பாவப்பட்டு கட்டமைக்கப்படும்; இதன் திட்டச்செலவு 130 கோடியாக மதிப்பிடப்பட்டுள்ளது.